Ósios Loukási kloostri sissekäik
Ósios Loukási kloostri kaks kirikut; vasakul *katholikon*, paremal Jumalaema kirik
Kahe kiriku põhiplaan: ülal vanem Jumalaema kirik, all *katholikon*
Ósios Loukási *katholikon*, vaade apsiidi suunas
Kristuse ristimine. Detail mosaiigist *katholikon* '​i ühel nurgatrompil
**Ósios Loukás** (Όσιος Λουκάς, vanakreeka Ὅσιος Λουκᾶς *Hosios Lukas* 'auline Luukas') on ajalooline müüriga ümbritsetud klooster Dístomo linna lähedal Kreekas Boiootias. See on olulisim Bütsantsi keskperioodi (10.–12. sajandi) kunsti- ja arhitektuurimälestis, kuulub 1990. aastast koos Néa Moní ja Dafní kloostriga UNESCO maailmapärandi nimistusse.

Ajaloost
--------

Kloostri asutas 10. sajandil kohalik eremiit Luukas Steirisest, kes suri 953. aastal. Juba 944. aastal oli ehitatud üks väike kirik, 1011. aastal kloostrit laiendati.

Arhitektuur
-----------

Ósios Loukási kirik on vanim kompleksis ja ühtlasi ainuke Kreeka südamaal, mille kohta kindlalt teada, et see püstitati 10. sajandil. See tsentraalehitis on ka vanim ristkuppelkiriku näide Kreekas; selle plaan järgib täpselt Konstantinoopoli Lipsi kloostri (tänapäeval Fenâri Îsâ mošee) põhiplaani. Ósios Loukási kiriku seinad on laotud erinevatest materjalidest (*opus mixtum*), osaliselt tellisest, osaliselt marmorist ja osaliselt muust kivist ning sellel on omapärased pseudokufa kirjast ornamentaalsed mustrid.

Eremiit Luukase ehitatud Jumalaemale pühitsetud kiriku külge on ehitatud teine kirik, hilisem peakirik ehk *katholikon*, dateeritud aastaisse 1011–1012. *Katholikon* on varaseim näide kuppel-oktogoonil-kirikutüübist, selle naose perimeetrit ümbritsevad kaheksa neljatahulist piilarit. Poolkerakujuline tambuurita kuppel toetub neljale nurgatrompile, mis loovad sujuva ülemineku nelinurkselt ruumilt kuplialusele kaheksanurgale. Kiriku kuubikujulist põhiruumi ümbritsevad igast küljest galeriid ja kabelid.

Peakiriku all on krüpt, millesse pääseb kiriku lõunaküljel asuvast trepikäigust. Krüptis on kolm selgelt eristuvat osa: sissepääsu piirkond, keskne pühamu võlvlae ja apsiidiga, ja kolmes küljes võlvkäigud, mis varasemal ajal olid luude hoiupaigaks.

* Vaade Jumalaema kiriku kupli suunasVaade Jumalaema kiriku kupli suunas
* Kapiteel Jumalaema kirikusKapiteel Jumalaema kirikus
* Jumalaema kiriku nelitist toetavad sambadJumalaema kiriku nelitist toetavad sambad
* Peakiriku eeskoda, vaade lõunast põhjaPeakiriku eeskoda, vaade lõunast põhja
* Peakirik, vaade naose keskelt lõuna suunasPeakirik, vaade naose keskelt lõuna suunas
* Teise korruse galerii kaaredTeise korruse galerii kaared
* Katholikoni interjöör apsiidi suunasKatholikoni interjöör apsiidi suunas
* Vaade krüptiVaade krüpti

Mosaiigid ja freskod peakirikus
-------------------------------

### Põhikorrusel

* Kristus Kõigevalitseja kujutis kupli freskolKristus Kõigevalitseja kujutis kupli freskol
* Narteksi mosaiikNarteksi mosaiik
* Püha Johannes narteksi põhjavõlvikultPüha Johannes narteksi põhjavõlvikult
* Püha MarkusPüha Markus
* Püha MiikaelPüha Miikael
* Püha PaulusPüha Paulus
* Dionysios AreopagitaDionysios Areopagita
* SakariasSakarias

### Krüptis

* Krüpti fresko läänepoolses võlvikusKrüpti fresko läänepoolses võlvikus
* Krüpti fresko lõunapoolses võlvikusKrüpti fresko lõunapoolses võlvikus
* Krüpti fresko kujutab apostel Toomast puutumas Kristuse haavaKrüpti fresko kujutab apostel Toomast puutumas Kristuse haava
* Püha Andreas idapoolses võlvikusPüha Andreas idapoolses võlvikus
* Püha Luukas samasPüha Luukas samas

Viited
------

1. ↑
2. ↑  Monastery of Hosios Loukas. – World Heritage Photos

Välislingid
-----------

|  |  |
| --- | --- |
|  | Pildid, videod ja helifailid Commonsis: **Ósios Loukás** |

* Monasteries of Daphni, Hosios Loukas and Nea Moni of Chios. – unescworldheritage.net